**Zagreb, 1. ožujka, 2018. godine**

**Pokrenuto treće izdanje foto natječaja „Volim svoju županiju“**

U organizaciji Hrvatske zajednice županija danas je započelo treće izdanje foto natječaja „**Volim svoju županiju**“. Baš kao i u prethodnima, cilj je ovog natječaja fotografijom prikazati regionalni identitet i osigurati prepoznatljivost svake hrvatske županije.

Natječaj je otvoren **od** **1. ožujka do 20. travnja 2018**. **godine.**

Za sudjelovanje je potrebno objektivima zabilježiti zanimljive detalje, prirodne ljepote ili kulturnu i prirodnu baštinu te fotografije dostaviti putem aplikacije na službenoj Facebook stranici Hrvatske zajednice županija.

Najbolje fotografije biti će proglašene u dvije kategorije; **najbolja fotografija prema broju glasova i prema izboru stručnog žirija,** a za najuspješnije fotografe pripremili smo **GoPro Hero 5 kamere.**

Iskustvo profesionalne fotografkinje, **Mare** **Milin**, vodit će stručni žiri. Uz nju pristigle će radove vrednovati **Mateja Gošćiej**, voditeljica Odsjeka za odnose s javnošću Ureda župana Međimurske županije, **Bernardo Pahor, voditelj Odsjeka za protokol i odnose s javnošću Karlovačke županije te Kristijan Toplak iz Ureda župana Virovitičko-podravske županije. Osim spomenutih članova, ove će godine žiri biti bogatiji i za počasnog člana, Alena Špiljaka, pobjednika prošlogodišnjeg izdanja.**

Sve ostale detalje o natječaju možete pronaći na web i Facebook stranicama Hrvatske zajednice županija.

Također, ne zaboravite zapratiti i naš Instagram profil „Volim svoju zupaniju“ za dodatne detalje i zanimljive popratne sadržaje.

Fotkajte, dijelite, lajkajte te hashtagajte

**#volimsvojuzupaniju** i **#hrvatskazajednicazupanija**